
Fa - szék - szobor

A népi kézműves, bármilyen mesterséget is képvisel őriz egy hagyományt. A fafaragás is egy ilyen mesterség, amely fatárgyak és különböző faplasztikák faragásával, vésésével és egyéb technikák alkalmazásával foglalkozik. A fa nem csak népi mesterségek anyaga, de a kortárs szobrászat is szívesen használja. Diplomamunkámmal klasszikus népi fafaragást és a kortárs faszobrászat alkotóit igyekszem egy térbe szervezni. Egy olyan létesítményt tervezek, amely mindkettőnek teret ad.
Célom a tervezendő épületbe olyan bútordarabok koncepcionális megalkotása, mely a népi motívumokból táplálkozik, ugyanakkor megfelel a mai kor elvárásainak. Manapság a tervezők több szempontot is figyelembe vesznek egy szék tervezésekor, ilyen az időtartam, az arány, a használat és még megannyi kitétel. Nem mindegy, hogy bizonyos helyiségek milyen használatban vannak, így az sem, hogy a kényelemmel mit szeretnénk elérni. Dolgozatomban a praktikus ülőbútorokat helyezem előtérbe.



